CELEX: 62011FN0057
Language: hu
Date: 2011-05-23 00:00:00
Title: F-57/11. sz. ügy: 2011. május 23-án benyújtott kereset — ZZ kontra Európai Bizottság

16.7.2011   
            
            
               HU
            
            
               Az Európai Unió Hivatalos Lapja
            
            
               C 211/33
            
         2011. május 23-án benyújtott kereset — ZZ kontra Európai Bizottság
   (F-57/11. sz. ügy)
   2011/C 211/68
   Az eljárás nyelve: olasz
   
      Felek
   
   
      Felperes: ZZ (képviselők: B. Cortese és C. Cortese ügyvédek)
   
      Alperes: Európai Bizottság
   
      A jogvita tárgya és leírása
   
   A Bizottság azon határozatának megsemmisítése, amely nem ismerte el joghatályosnak a felperes azon nyilatkozatát, amellyel az elfogadta az Isprában lévő Közös Kutatóközpontban technikai asszisztens minőségben próbaidős alkalmazottként (AST) betöltendő álláshelyet, amelyet a Bizottság számára felajánlott, továbbá a vagyoni és nem vagyoni kár megtérítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a Bizottságnak a 2010. augusztus 5-i levelében foglalt azon határozatát, amely nem fűzött jogkövetkezményt ahhoz, hogy a felperes elfogadta az Isprában lévő Közös Kutatóközpontban technikai asszisztens minőségben próbaidős alkalmazottként (AST) betöltendő álláshelyet, amelyet a Bizottság a 2010. július 30-i levélben foglalt határozatban számára felajánlott, és amelyet vele a 2010. július 30-án e-mailben közöltek;
            
         
               —
            
            
               a Közszolgálati Törvényszék szükség esetén semmisítse meg az említett vitatott határozatot előkészítő aktusokat;
            
         
               —
            
            
               a Közszolgálati Törvényszék szükség esetén semmisítse meg a kinevezésre jogosult hatóságnak a 2011. február 10-i levélben foglalt és a felperessel másnap közölt, a felperes panaszát elutasító határozatát;
            
         
               —
            
            
               A Közszolgálati Törvényszék kötelezze a Bizottságot a felperest amiatt ért vagyoni kár megtérítésére, hogy a Bizottság határozata nem fűzött jogkövetkezményt ahhoz, hogy a felperes elfogadta az Isprában lévő Közös Kutatóközpontban technikai asszisztens minőségben próbaidős alkalmazottként (AST) betöltendő álláshelyet, amelyet a Bizottság a fent említett 2010. július 30-i levélben számára felajánlott; a kár előzetesen becsült mértéke a felperes által a Közös Kutatóközpont ideiglenes alkalmazottjaként ténylegesen kapott teljes díjazás és azon díjazás közötti különbség — késedelmi kamatokkal növelve–, amelyet akkor kapott volna, ha a tervezett időpontban felvették volna azt követően, hogy elfogadta az AST 3 besorolási fokozat első fizetési fokozatában lévő tisztviselői álláshelyre vonatkozó fent említett ajánlatot;
            
         
               —
            
            
               a Közszolgálati Törvényszék kötelezze a Bizottságot a felperest amiatt ért nem vagyoni kár megtérítésére, hogy a Bizottság határozata nem fűzött jogkövetkezményt ahhoz, hogy a felperes elfogadta az Isprában lévő Közös Kutatóközpontban technikai asszisztens minőségben próbaidős alkalmazottként (AST) betöltendő álláshelyet, amelyet a Bizottság a fent említett 2010. július 30-i levélben számára felajánlott, éspedig a Közszolgálati Törvényszék által méltányosan meghatározott összegben, amely itt előzetesen számszerűsítve megfelel az AST 3 besorolási fokozat első fizetési fokozatában lévő tisztviselő havi alapdíjazása háromszorosának, azaz 10 001 euró 31 centnek.
            
         
               —
            
            
               a Közszolgálati Törvényszék az Európai Bizottságot kötelezze a költségek viselésére.